Downloaded from YTS.MX
SEBUAH DOKUMENTARI NETFLIX
Official YIFY movies site: YTS.MX
Memang sukar untuk tahu perkara dalam fikiran kucing.
Dasha, mari sini.
Tetapi penemuan baharu mungkin membuka pintu
untuk mengenali teman kita yang membingungkan ini.
Ada orang rasa kucing tiada banyak kelebihan.
Rancangan ini akan buktikan bahawa mereka salah.
Lupakan semua yang anda tahu tentang kucing.
Penyelidikan kucing ketinggalan berbanding anjing,
tapi kini ada peningkatan mendadak dalam sains kucing.
Generasi baharu ahli sains mencabar pratanggapan.
Kami jumpa aspek berbeza
dalam tingkah laku, personaliti, fisiologi,
semua perkara yang buat kucing unik.
Kucing bijak, ada sifat ingin tahu
dan pandai bersosial dengan manusia.
Ada bukti bahawa kucing berevolusi untuk buat begitu.
Ayuh kita merungkai misteri kucing,
memahami tingkah laku gila kucing
dan mentafsir bahasa tersembunyi kucing.
Ia tak mudah.
Kucing memang rumit.
Dasha, mari sini.
Ya, kucing ada perangai.
Tapi kita boleh ajar kucing buat apa-apa saja.
Sesiapa saja boleh dedahkan potensi sebenar kucing
jika belajar rahsianya.
Kucing ada di mana-mana.
Tapi cuma sedikit yang kita tahu tentangnya.
Untuk memahami sifat sebenar kucing
dan cara ia belajar hidup dengan manusia,
kami bertanya kepada pakar.
PENGARAH PUSAT KESIHATAN KUCING CORNELL
PAKAR FISIOLOGI KUCING
Orang rasa kucing tak pandai bersosial.
Akui sajalah, kucing menghiburkan
dan kadangkala sangat lucu.
Anehnya, beberapa sifat yang jadikannya begitu menarik
berevolusi daripada leluhurnya yang merupakan pembunuh.
Jika seseorang diminta mencipta
pemangsa darat
yang sempurna dari segi sifat fizikal, tingkah laku, persepsi,
tiada yang lebih hebat daripada kucing.
Nama saintifik kucing domestik ialah Felis catus.
Felis catus ialah spesies jinak yang unik
yang berasal daripada kucing liar Afrika.
Semua kucing besar dan kecil tergolong dalam keluarga Felidae.
Kira-kira 3.5 juta tahun lalu,
genus Felis iaitu kucing kecil terpisah daripada Panthera,
iaitu kucing besar seperti singa dan harimau.
Kini, ada 400 juta Felis catus di seluruh dunia.
Jumlah itu menjadikannya antara sepuluh mamalia paling berjaya
yang pernah hidup di Bumi.
Dalam sepuluh ribu tahun, DNA kucing tidak banyak berubah.
Secara genetik, ada haiwan liar tinggal di rumah kita.
Haiwan liar dengan perkakasan fizikal yang menakjubkan.
Yang paling utama sekali, tulang belakangnya yang menakjubkan.
Kucing ada lebih banyak vertebra daripada kebanyakan mamalia.
Di celah-celah vertebranya juga ada cakera kusyen kenyal,
jadi tulang belakangnya amat fleksibel.
Reka bentuk fleksibel ini membantu kucing menjadi haiwan terpantas di darat.
Jika kita lihat citah berlari,
pelenturan dan pengecutan tulang belakang menyimpan tenaga keupayaan
dan membebaskannya sebagai tenaga kinetik semasa melompat ke depan.
Kucing kita ialah citah kecil yang fleksibel
dan meringkuk dalam posisi yoga yang luar biasa.
Kucing juga ada sistem otot yang cekap.
Kucing antara beberapa mamalia yang boleh aktifkan semua ototnya
ketika melompat.
Jujukan pencucuhan bermula.
Tiga, dua, satu, berlepas!
Kita berlepas.
Ia boleh lompat setinggi lima hingga enam kali panjang badannya.
Seperti manusia melompat melepasi zirafah.
Kucing guna ekornya untuk seimbangkan diri semasa perubahan arah yang pantas.
Bak kata ahli gimnastik, benda yang naik mesti akan turun.
Membawa kepada persoalan sejak zaman-berzaman.
Orang kata kucing mendarat dengan kaki.
Kucing mampu membetulkan posisi dirinya dengan cepat.
Untuk lakukannya, ia perlu mengenal pasti kedudukan badannya di udara,
menerusi fenomena yang dipanggil refleks imbangan.
Refleks ini fungsi sistem vestibular.
Sel bulu hiperpeka di telinga dalaman
mengesan kedudukan badan, pergerakan dan pecutan di udara
dan menghantar maklumat ini terus ke otak.
Jadi, kucing sentiasa tahu arah atas.
Semua mamalia ada refleks imbangan, termasuklah manusia.
Tapi kadangkala, kita jadi keliru.
Kita gelarkannya "twisties".
Macam kisah Simone Biles.
Dia rasa dia hilang kebolehan mengesan kedudukan tubuhnya di udara.
Dia rasa bahaya jika dia teruskan.
Itu memang logik.
Tapi ia sukar untuk dikawal.
Refleks kucing lebih dua kali ganda pantas daripada kita
dan mengatasi haiwan peliharaan lain.
Jika kita jatuhkan anjing
dari posisi yang sama berulang kali,
anjing takkan jatuh berdiri.
Pada berat setara, kucing mungkin mamalia
paling pantas, paling kuat dan paling fleksibel di Bumi.
Tapi bakat liarnya juga menjadikannya penuh misteri.
Untuk memahami tingkah lakunya, ahli psikologi kucing boleh membantu.
Duduk. Bagus, sayang.
PROFESOR MADYA, KOLEJ UNITY
AHLI PSIKOLOGI KUCING
Sepanjang evolusi, kucing tak banyak berubah.
Kini, kucing seperti gabungan antara kucing liar
dengan kucing jinak yang kita mahukan.
Kristyn mengkaji misteri minda kucing.
Dia cuba menguraikan perkara yang kucing fikirkan.
Saya rasa keupayaan sosial kucing terlalu dipandang rendah.
Terutamanya apabila kucing dibandingkan dengan anjing.
Orang kata anjing lebih hebat dari aspek ciri sosiokognitif.
Anjing selalu dianggap sebagai haiwan peliharaan yang lebih intuitif.
Anjing tahu namanya dan sehingga 160 perkataan.
Anjing memahami air muka manusia,
malah mampu selesaikan masalah.
Kristyn percaya kucing tak diberi peluang untuk buktikan kemampuannya.
Jaga perangai.
Sebenarnya, penyelidikan terhadap kucing jarang dilakukan.
Jadi, dia bertekad untuk mengetahui
kebolehan kucing jika dibandingkan dengan lawannya anjing.
Kita letak kucing di sini.
Pertama sekali,
adakah kucing tahu namanya?
Dalam ujian ini, kita nak lihat jika Carl tahu namanya.
Ini pembesar suara Bluetooth yang akan memainkan suara saya.
Kristyn bermula dengan empat perkataan satu suku kata.
Boot.
Ada reaksi kepada perkataan pertama, bunyi baharu di persekitarannya.
Sock!
Tapi Carl mula hilang minat terhadap bunyi.
Day.
Kristyn tambah perkataan yang menyerupai nama Carl.
Girl!
Masih tiada apa-apa.
Tapi tibalah detik kebenaran.
Carl!
Bagus!
Ujian ini dijalankan beratus-ratus kali dengan banyak kucing berbeza.
Jelas sekali kebanyakan kucing tahu namanya sendiri.
Jawab atau tidak, itu cerita lain.
- Teruskan. - Itu kita bincangkan nanti.
Kajian Kristyn membawa dia ke pusat revolusi kucing moden.
JEPUN
Pada 2017, kucing mengatasi anjing sebagai haiwan peliharaan paling popular di Jepun.
Kini, ia didiami sembilan juta kucing peliharaan
dan antara saintis kucing terhebat di dunia.
PENYELIDIK KUCING, UNIVERSITI AZABU
Berbanding dengan kajian anjing, kajian tentang kucing
ketinggalan lebih kurang 15 tahun.
Kristyn dan Saho telah menerbitkan 37 kajian.
Mereka membantu membuktikan kucing mengenali wajah dan suara tuannya,
dan tentunya kucing lain.
Mereka buktikan kucing faham erti tudingan jari.
Kucing faham kekekalan objek.
Ia faham apabila objek hilang daripada penglihatan,
tidak bermakna ia hilang terus.
Yang penting, kucing lebih faham daripada yang kita sangka.
Apabila kajian dijalankan,
kami nampak kucing berkelakuan dan bertindak lebih kurang macam anjing.
Kita cuma perlu tahu cara memanfaatkan potensi itu.
Temu bual Maryna dan Svitlana, tanda ABC.
- Nama saya Maryna. - Nama saya Svitlana.
Kamilah Savitsky Cats.
Kami ialah keluarga manusia dan kucing terlatih.
Melatih kucing ialah perkara yang ajaib.
Ia bukan mudah.
Savitsky Cats yang menakjubkan ialah selebriti Ukraine.
Mereka membuat jelajah dunia, hiburkan jutaan orang.
Mereka berjaya mara ke suku akhir America's Got Talent.
Boleh tahan bagi haiwan yang selalu dianggap tak boleh dilatih.
Perbezaan antara melatih kucing dengan melatih anjing
ialah anjing ingin gembirakan kita.
SANGGUP KERJA UNTUK MAKANAN
"Saya buat apa saja untuk awak! Saya ikut cakap awak."
Kucing pula akan cakap, "Cubalah paksa saya."
Keluarga Savitsky tahu cara untuk dapatkan aksi terbaik kucing.
Pertama sekali, kita perlu berkawan dengan kucing.
Kucing perlu percayakan kita sepenuhnya.
Kucing tak suka kita buat kejutan.
Selama empat tahun ini, Dasha ialah bintang terbaik mereka.
Dasha.
Dasha memang pelakon.
Setiap kali nampak kamera, Dasha rasa seluruh dunia berhenti.
Dasha cuma mahukan perhatian kamera.
Dasha buat banyak aksi paling sukar dalam pasukan…
termasuk Mission Impossible…
dan lompat tinggi.
Tak dapat disangkal bahawa Dasha ialah kapten kucing Savitsky.
Tapi ada tiga calon lain yang mahu merebut tempatnya.
Mana-mana satu pun berpotensi jadi bintang besar seterusnya.
Setiap kucing umpama anak kami sendiri.
Kami tak boleh bayangkan hidup tanpanya.
Potensi sebenar kucing cuma boleh dikeluarkan
dengan menjalinkan ikatan.
Sesetengah doktor mengabdikan diri kepada seni ini.
PENGARAH TINGKAH LAKU & KEBAJIKAN
SPCA SAN FRANCISCO PAKAR TINGKAH LAKU KUCING
Sebelum seseorang itu bela kucing,
dia perlu kaji dulu, bukan?
Dia perlu buat persediaan
sebelum bawa pulang kucing.
Menambah ahli keluarga baharu memang keputusan besar.
Ini bukan perkara main-main.
Tak mudah untuk orang baharu belajar bela kucing.
Jika mahu kucing sukakan kita,
kita boleh mula dengan kelip mata perlahan-lahan.
Hubungan mata amat penting dalam dunia haiwan.
Tenungan tajam tanpa henti dan tak berkelip amat menakutkan.
Jika mahu berinteraksi dengan kucing,
kecilkan tubuh anda, bergerak ke tepi, berdiri mengiring.
Anda boleh jeling ke tepi dan kelip mata.
Bagi kucing, ini seperti tersenyum,
berkongsi emosi gembira dan positif.
Kucing biasanya membalas.
Kucing kelip mata perlahan-lahan untuk beritahu, "Tak mengapa.
Saya peramah. Saya suka awak.
Saya bukan ancaman."
Apabila kucing buat begitu, saya anggap itu pujian.
"Kucing itu suka saya. Ya."
Jika kelipan perlahan itu berjaya, cuba datang lebih dekat.
Apabila kucing menyapa satu sama lain,
kucing yang mesra sesama sendiri akan bersentuhan hidung.
Kucing datang dan bersentuhan hidung.
Untuk berkenalan, anda boleh hulurkan jari
dan biar kucing lagakan hidungnya.
Kucing hidu jari kita, hidu bau kita, mula kenal kita.
Bagi saya, itu seperti berjabat tangan.
Kucing yang suka kita
selalunya akan menggesel pada sepanjang jari kita.
Jangan dekatinya dengan laju dari atas.
Pada zaman nenek moyangnya yang hidup liar,
kucing juga mangsa.
Jadi, apa yang menyerang dari atas? Haiwan yang ada cakar.
Burung pemangsa besar, burung hantu, helang dan sebagainya.
Apabila tangan kita mendekatinya begini,
ia sangat menakutkan.
Rendah dan perlahan ialah caranya.
Saya hulur jari dan biar kucing hidu.
Jika kucing mula menggesel, saya akan usap
bahagian tepi mukanya,
bawah dagunya, kawasan neutral.
Jika kucing itu suka usapan dagu atau leher,
barulah kita boleh kuasai kucing itu.
Kucing yang tidak suka disentuh perlu dipujuk dengan cara lain.
Banyak kucing sangat penakut,
jadi kami gunakan pompom.
Ia bebola benang kecil yang dilekatkan pada batang kayu panjang.
Ia digunakan untuk mulakan interaksi dengan kucing.
Biar kucing berinteraksi dengannya dulu untuk lihat perasaan kucing itu.
Apabila kucing selesa, kucing akan beritahu kita.
Allorubbing penting untuk merapatkan hubungan sosial.
Kami nampak 83 peratus kucing
gesel pemiliknya ketika kembali ke bilik.
Kami melihat yang allorubbing juga
boleh melegakan tekanan bagi kucing.
Gerakan mesra ini mungkin bermakna kita telah diterima.
Tapi adakah kucing suka semua manusia?
Atau adakah kucing memilih?
Ujian ini dipanggil pertautan pasangan dan ia mengkaji
jumlah masa kucing bersama tuannya berbanding dengan orang asing.
Jika Carl lebih selalu memilih Kristyn, pemiliknya, berbanding orang asing,
ertinya Carl ada pilihan tersendiri.
Carl pilih saya setiap kali.
Jadi, Carl lebih suka saya iaitu tuannya
daripada orang asing.
Mereka jalankan eksperimen ini dan yang seumpamanya beribu kali.
Tak dinafikan kucing ada ikatan yang kuat dengan pemiliknya.
Ikatan kucing dengan manusia mungkin kesinambungan ikatan
antara kucing dengan ibunya ketika kecil.
Ya, ikatan kita dengannya wujud dan kita sayangkannya.
Tapi adakah kucing sayangkan kita?
Kita bincangkannya nanti.
Mula-mula, satu lagi cara untuk merungkai minda kucing
adalah dengan buat ia rasa selesa.
Seperti nenek moyangnya, kucing suka berada di tempat tinggi.
Kucing suka tempat tinggi untuk tahu perkara yang berlaku.
Jika kucing tak selesa,
kucing boleh pergi ke tempat tinggi untuk bersembunyi.
Itu sifat kucing liar yang diwarisinya.
Itu tingkah laku naluri. Kita tak perlu ajar kucing memanjat.
Ia akan tunjukkan ia nak memanjat tapi jika kita tak sediakan
perabot kucing yang sesuai untuknya,
kucing tetap akan cari tempat bertenggek.
Tak boleh. Tak boleh!
Kucing juga suka ruang yang kecil.
Sebab itu kucing suka kotak.
Sisi yang tertutup menimbulkan rasa selamat.
Sebab itulah kucing suka kotak dan memang seronok
dapat menyorok, melompat keluar dan menyerang tuannya.
Kucing ialah pemangsa hendap,
maksudnya kucing menyorok untuk menangkap mangsa.
Jadi, kotak dapat membantu kucing
lengkapkan corak motor pemangsanya.
Kotak kadbod boleh melegakan tekanan kucing.
Kucing ada keunikan dalam ekologi
kerana apabila memburu, ia akan masuk lubang di dalam pokok.
Ia mengharungi halangan.
Pemangsa yang tahu harungi halangan mungkin lebih berjaya.
Jelas sekali, itu membantu kemandiriannya.
Kucing ada aset khas untuk masuk ke tempat kecil
yang sukar dimasuki haiwan lain.
Salah satu cara untuk menunjukkan kebolehan ini adalah dengan melihat
sekecil mana lubang yang kucing boleh masuki.
Kita boleh buat kucing masuk lubang
dengan makanan, mainan, snek dan sebagainya.
18 SENTIMETER
Lubang besar, mudah sahaja.
Tapi apabila Bruce kecilkan saiz lubang,
ia mula tunjukkan penguasaan terhadap persekitarannya.
15 SENTIMETER
Semuanya bermula dengan misai.
Misai ialah penyesuaian kucing yang amat menarik.
Seperti kita tahu,
ia nampak seperti rambut yang panjang,
setiap satunya bersambung dengan sekumpulan saraf
yang menghantar maklumat tentang benda yang disentuh misai ke otak.
Kebanyakan orang tahu misainya ada di dagu,
tapi ada juga misai di kening,
dan orang tak tahu ada misai
di belakang tapak kaki depan kucing.
Ia telah berevolusi untuk memberikan maklumat sentuhan
tentang persekitarannya.
Satu kegunaan misai?
Ia beritahu kucing saiz lubang yang boleh dimasuki.
10 SENTIMETER
Selebihnya bergantung pada rangkanya yang lentur.
Klavikel atau tulang selangkanya bersambung pada otot, bukan tulang.
Semua sendinya sangat lentur.
Seperti kamu lihat dalam eksperimen ini, kami buat lubang semakin kecil
secara berperingkat.
Memang mengejutkan melihat kucing yang besar ini
boleh melaluinya.
Tapi misai tidak memanjang jika berat badan kucing bertambah.
Misai telah berevolusi untuk mengikut lebar badan kucing
yang normal dan sihat.
Ini membawa kepada isu lain, berat badan berlebihan dan obesiti.
Banyak kucing sangat gemuk dan itu masalah besar.
Misai takkan bertambah panjang
mengikut badan kucing yang semakin berat.
Sebanyak 59 peratus kucing di AS terlampau berat.
Jadi, kucing memerlukan diet yang betul.
Saudara liar kucing kita
perlu berusaha untuk cari makanan.
Tiada masalah untuk jaga badan.
Kucing kita pula sebaliknya.
Letak di atas penimbang.
Jangan menipu.
Jika kita makan tanpa henti dan makan dengan cepat,
kita akan telan banyak makanan
sebelum perut kita kata, "Tunggu, banyak sangat."
Kucing pun patut begitu. Kita patut berikannya aktiviti.
Jadi, sama ada mainan kucing,
pemberi makanan interaktif, yang memerlukan kucing bekerja
untuk dapatkan makanan.
Kucing perlu berusaha.
Selain itu, tak kira diet pemiliknya, kucing perlu makan daging.
Kucing ialah karnivor obligat.
Kucing mesti makan daging kerana ia tak dapat mensintesis
asid amino tertentu yang cuma ada dalam daging.
Tolonglah beri kucing anda makanan berasaskan daging.
Ia perlu berkhasiat dan seimbang.
Jangan jadikan kucing anda vegetarian.
Memastikan kucing sihat dan gembira boleh menjadi cara hidup.
Seorang doktor di Jepun menghabiskan banyak masa dengan kucing
sehingga digelar Mahaguru Kucing.
PENGARAH PUSAT PERUBATAN KUCING TOKYO
MAHAGURU KUCING
Kucing haiwan yang sensitif.
Orang yang tak suka kucing selalu cakap
mereka tak faham, apa yang kucing fikir?
Dr. Yuki menghabiskan beribu-ribu jam mengkaji kucing.
Dia cuba mentafsirkan nuansa bahasanya yang halus.
Jika kita perhatikan kucing, matanya, telinganya,
cara ekornya bergoyang,
kita akan mula faham perasaan kucing.
Apabila matanya terbuka dan telinganya tegak, kucing tenang.
Jika matanya mengecil dan telinganya direndahkan,
kucing mula jadi agresif.
Mata terbuka tapi telinga ke belakang bermakna sedia untuk mempertahankan diri.
Jika kucing menunjukkan giginya, ia bersedia untuk menyerang.
Membaca air muka kucing boleh dikatakan intuitif.
Ekornya lebih misteri.
Pergerakan ekor ada pelbagai makna.
Apabila anjing goyangkan ekor, orang kata ia gembira.
Kucing pula tak begitu.
Apabila kucing melibas ekornya, ia sedang rasa geram.
Tapi apabila ekornya menegak, kucing agak gembira.
Apabila saya pulang dan kucing datang ke arah saya
dengan ekor yang tegak, anginnya sedang baik.
Kucing itu berkata, "Selamat pulang. Awak ke mana? Saya rindukan awak."
Apabila hujung ekornya bergerak-gerak, maknanya kucing itu tertarik.
Apabila ekornya terselit di celah kaki,
kucing itu takut dan mahu kelihatan submisif.
Apabila bulunya meremang, ertinya kucing itu sangat takut.
Apabila ekornya kembang,
ia benar-benar takut!
Kalau anda faham kod itu, sesiapa pun boleh faham kucing.
Kadangkala, mendengar pun cukup membantu.
Kucing ada 20 bunyi berbeza untuk luahkan emosi.
Ada bunyi yang kucing buat apabila mahu sesuatu
dan bunyi apabila kucing gembira.
Ini bunyi amaran. "Jangan datang terlalu dekat."
Ini pula bunyi serangan.
Tapi kucing lebih banyak bercakap dengan manusia
berbanding dengan kucing lain.
Kucing yang hidup dengan manusia selalu mengiau.
Apabila kucing mengiau sekali dengan kuat,
itu selalunya bermaksud kucing itu mahu sesuatu.
"Saya lapar tapi mangkuk saya tiada makanan."
"Saya nak air" atau "Tolong buka pintu."
Mesej berkod paling misteri ditemui pada dengkurannya.
Apabila kucing berbunyi dengan tekak, ia rasa senang hati,
agak terpesona atau terpukau.
Itulah bunyi yang kucing buat.
Kajian baharu yang mengejutkan
mendapati kucing berdengkur untuk menarik minda separa sedar kita.
Kucing boleh masukkan frekuensi
yang bertindih dengan frekuensi tangisan bayi.
Apabila bayi menangis, frekuensi atau panjang gelombang bunyi
adalah antara 400 dan 600 hertz,
direka untuk menarik perhatian kita.
Kucing moden boleh mengeluarkan bunyi ngiau yang nyaring
dalam dengkurannya yang meniru frekuensi ini.
Kucing menemui cara untuk membuat bunyi
yang susah untuk manusia abaikan.
Nampaknya, ia benar-benar menarik
naluri keibubapaan pemiliknya untuk menjaga kucing itu.
Ia berevolusi untuk buat kita menjaganya.
Tapi ada perkara yang kita boleh buat agar kucing dengar cakap kita.
Arahan pertama dan paling asas, kami ajar kucing supaya ikut kami.
Apabila kami tinggalkannya dan suruh kucing itu datang, kucing itu akan datang.
Mengajar arahan mudah melalui ulangan
dikenali sebagai pelaziman klasik.
Contoh biasa bagi pelaziman klasik ialah teknik Pavlov.
Dr. Ivan Pavlov memenangi Hadiah Nobel fisiologi pada 1904 atas penemuannya.
Dia mendapati bahawa
jika kita bunyikan loceng semasa tawarkan makanan kepada anjing,
selepas diulang berkali-kali, bunyi loceng itu
menyebabkan air liur anjing meleleh.
Jadi, anjing itu telah dilatih
bahawa bunyi loceng bererti makanan akan tiba.
Itulah pelaziman klasik.
Untuk kucing, mulakan dengan latihan klik.
Buat bunyi klik.
Dalam sesaat dua, tawarkan snek
supaya kucing itu terfikir,
"Setiap kali saya dengar bunyi klik, saya dapat snek istimewa."
Jadi, klik itu mempunyai makna.
Kucing mudah bosan, jadi pendekkan sesi latihan.
Sasaran saya antara satu hingga lima minit.
Ia sebenarnya
sangat hebat jika kita dapat lima minit.
Saya beritahu pemilik kucing,
"Syukurlah dapat 30 hingga 60 saat. Kita berjaya!"
Jika kucing anda boleh buat lebih lama, baguslah.
Kesabaran itu penting.
Respons semua kucing takkan sama.
Sebab semua kucing berbeza.
Dalam kajian kami, satu perkara yang kami sering lihat
dalam tingkah laku kucing ialah kebolehubahan individu.
Kucing sangat berbeza dari segi respons terhadap manusia dan keramahannya.
Bukan semua kucing itu bintang handalan.
Dasha sampai ke tahap ini selepas latihan bertahun-tahun.
Kucing Savitsky yang lain belum tamat latihan.
Bukan semua kucing boleh buat aksi istimewa.
Kita mesti perhatikan kucing itu untuk memahami kemampuannya
dan mengajarnya berdasarkan kelebihannya.
Haiwan dilahirkan dengan pembawaan tersendiri.
Pembawaan itu merupakan asas
bagi personaliti yang akan berkembang sepanjang hayatnya.
Semua kucing kami ada personaliti berbeza.
Kita perlu ikut caranya.
Kita tak boleh paksa kucing ikut cara kita.
Itu bukan tugas kucing. Itu tugas kita.
Jadi, kita perlu pilih
cara yang terbaik untuknya.
Kita boleh nampak bahawa anak kucing
yang berusia tiga hari
sudah ada perbezaan dengan adik-beradiknya.
Sama seperti manusia. Ada yang pandai guna komputer.
Ada yang boleh jadi penari balet yang hebat.
Kita tak boleh ajar komputer kepada penari balet.
Eddy, mari sini. Eddy!
Keluarga Savitsky tak paksa penghibur mereka
buat aksi menakjubkan ini.
Seperti pengukir arca yang mencari arca di dalam batu,
mereka biarkan potensi setiap kucing terbongkar sendiri.
Ini Asia. Perangainya macam diva.
Kami tak tahu jika Asia akan beraksi.
Kami takkan tahu.
Asia sangat cerewet.
Tapi aksi yang Asia buat sangatlah hebat.
Jadi, berbaloi ambil risiko.
Pada usia 13 tahun, ahli senior pasukan ini kegemaran peminat.
Ini Chupa.
Chupa sangat sukar untuk dilatih pada mulanya, sangat mencabar.
Chupa langsung tak faham.
Selepas beberapa bulan, Chupa tiba-tiba faham.
Sekarang Chupa pelajar cemerlang.
Kita memang boleh ajar kucing tua untuk beraksi.
Rekrut terbaharu mereka, Eddy, dibesarkan dengan cara yang berbeza.
Eddy kucing betina.
Eddy membesar dengan anjing, jadi sepanjang hidupnya,
Eddy ada tabiat dan tingkah laku anjing.
Kami tahu bahawa pengalaman hidup
memberi kesan kepada kelakuan kucing.
Ia juga beri kesan kepada keramahan kucing itu.
Disebabkan latar belakangnya,
cara keluarga Savitsky melatih Eddy agak berbeza.
Eddy buat semuanya secara terbalik.
Eddy buat aksi luar biasa yang kucing lain tak boleh buat
kerana otak kucing lain tak diprogram untuk buat begitu.
Eddy juga suka melompat.
Jadi, mereka ajar Eddy salah satu aksi paling sukar.
Eddy sedang berlatih untuk lompat melalui gelung kertas.
Bagi saya, ini kemahiran yang paling mencabar
selepas mengajar kucing bersosial
kerana kita seperti mengajar kucing melanggar dinding.
Ia memerlukan masa, latihan dan banyak kertas yang terbazir.
Ia masih dalam proses.
Eddy, lompat.
Ia memerlukan latihan lagi.
Tetapi keluarga Savitsky belajar cara untuk mendorong Eddy.
Kucing yang berbeza didorong oleh ganjaran berbeza.
Bunyinya cukup mudah, tapi ramai pemilik baharu salah faham.
Saya rasa ada yang guna benda yang salah sebagai cara galakan.
Kucing lebih memilih daripada haiwan peliharaan lain.
Makanan tak semestinya dorongan terbaik.
Kami dapati kebanyakan kucing lebih suka ganjaran sosial.
Kristyn telah membuat kajian meluas tentang kehendak kucing.
Dia beri kucing pilihan
antara mainan kegemarannya,
bau kegemarannya,
makanan kegemarannya
atau pemiliknya.
Kucing lebih selalu memilih pemiliknya.
Saya rasa Carl sayang awak.
Nampaknya kehendak hati mengatasi perut.
Jadi, adakah ini bukti kucing sayang kita?
Saya sering ditanya sama ada kucing sayang kita.
Sayang ialah emosi yang rumit, sekalipun bagi manusia.
Ada orang kata dia sayang kita, tapi berkelakuan sebaliknya.
Untuk menjawab soalan itu dan memahami hubungan manusia-kucing,
kita perlu kembali ke detik permulaan.
Sudah lama ahli sejarah percaya persahabatan kita bermula di Mesir
sekitar 4,000 tahun lalu.
Tetapi penemuan baru-baru ini mengubah segalanya.
PAKAR GENETIK PALEO
Sepuluh ribu tahun lalu,
sebelum zaman Neolitik, tiada kucing di Cyprus.
Cyprus ialah pulau kecil di Laut Mediterranean,
berhampiran tempat bermulanya tamadun,
tempat ahli arkeologi membuat penemuan besar baru-baru ini.
Mereka jumpa kubur Neolitik seorang budak.
Di dalam kuburnya, ada rangka kucing.
Dr. Eva Maria menggunakan DNA untuk menentukan zamannya.
Ia menjadi bukti paling awal
bagi hubungan manusia-kucing…
TAHUN 1000
…membuktikan kita telah bersama sekurang-kurangnya 10,000 tahun.
8000 SM
Kucing tak berenang menyeberangi laut.
Maknanya orang bawa kucing menaiki kapal ke Cyprus.
Jadi, ada sesuatu berlaku pada masa itu di kawasan itu.
Yang berlaku ialah kewujudan ladang.
Manusia mula bercucuk tanam dan menyimpan bijirin
lalu kucing liar melihat peluang.
Jelapang menarik tikus.
Itu masalah besar bagi petani zaman itu.
Jadi, kucing
menangkap dan makan tikus itu.
Ini mungkin permulaan hubungan antara kucing liar dengan manusia.
Dari sini, hubungan itu berkembang.
Orang Mesir menyembah kucing.
Ada berjuta-juta kucing dijadikan sebagai mumia.
Ikonografi dan patung Mesir juga banyak menggambarkan kucing.
Kita boleh nampak kerusi bangsawan, yang selalunya wanita,
dengan kucing kecil di bawah kerusi.
Ini menunjukkan kucing telah memasuki rumah.
Ia dalam proses menjadi kucing belaan.
Ke mana saja kita pergi, kucing mengekori.
Selalunya dengan bot.
Kapal mungkin cara utama penyebaran kucing.
Tikus naik kapal dan kucing mengekori.
Mungkin tiada satu pun kapal
yang tinggalkan pelabuhan tanpa kucing.
Inilah cara Felis catus menuju ke setiap benua di Bumi.
Kucing sangat penting di atas kapal
sehinggakan pada 1975,
Tentera Laut British masih mewajibkan
ada kucing di atas kapal.
Bukan hanya pihak British.
BERITA KUCING HERMAN JADI REKRUT
Perhatian, Pengawal Pantai. Herman si kucing sedang meronda.
Di Baltimore, cap kaki Herman diambil,
untuk mendapatkan pas rasmi Pengawal Pantai.
Ini memang berlaku.
Herman memang menyertai Pengawal Pantai AS.
Tetapi sejarah tak selalunya sebaik ini kepada kucing.
Kisah kucing hitam dan sihir jahat,
ahli sihir dan kawah tak bermula di Salem
mahupun Transylvania,
tapi dengan paus jahat bernama Gregory IX.
Kucing pada Zaman Pertengahan
dikaitkan dengan ahli sihir.
Ahli sihir sebenarnya
wanita bijak yang banyak tahu tentang alam semula jadi.
Wanita bijak tahu yang menjaga kebersihan rumah
membuatkan kita sihat.
Mereka bersihkan rumah dengan penyapu
dan bela kucing untuk hapuskan tikus.
Kemudian tiba masanya apabila Gereja
yang dikuasai lelaki
menganggap kucing bahaya.
Jadi, Gereja cuba hapuskan kucing.
Diburuk-burukkan semasa Pasitan Paus,
sebahagian besar populasi kucing Eropah terhapus.
Sesetengah pihak percaya ia menyumbang kepada Wabak Hitam.
Wabak Hitam, penyakit hawar
disebarkan oleh tikus atau sebenarnya kutunya.
Kutu itu ada pada bulu tikus.
Dengan kucing yang sedikit, wabak itu tak terkawal.
Mujurlah pada zaman gelap itu pun
sesetengah orang terus memelihara hubungan dengan kucing.
Hubungan yang masih berkembang hingga hari ini.
Ada sejarah kucing di kilang penyulingan.
Ia tradisi di Scotland.
Ada kucing terkenal di kilang penyulingan di Perthshire
bernama Towser, mungkin yang paling terkenal.
- Ya, Towser memang legenda. - Ya.
Itu kucing kilang penyulingan paling terkenal.
PEMILIK BERSAMA KILANG PENYULINGAN LINDORES ABBEY
Lima tahun lalu, Helen dan Drew McKenzie
mengambil dua kucing pekerja
untuk meneruskan tradisi lama.
Biara ini ditubuhkan pada tahun 1191.
William Wallace datang ke sini selepas tewaskan orang Inggeris
dalam Pertempuran Black Earnside.
Jadi, ia sangat bersejarah.
Kami masih teruskan tradisi.
Banyak kucing ada di sini selama ini.
Kucing jantan hitam itu dinamakan Friar John Claw
dan kucing betina itu pula Vespers
sempena rahib yang tinggal di sini dulu.
Seperti rahib-rahib itu, kucing ini memulakan kerja pada waktu malam.
Mata kucing sangat besar berbanding saiz tengkoraknya.
Ia juga ada sesuatu dipanggil tapetum lucidum,
lapisan sel di belakang mata
yang memantulkan semula cahaya ke retina,
membolehkan kucing melihat dengan baik dalam keadaan malap.
Kucing itu mencari sesuatu yang amat berbahaya
kepada kesejahteraan kilang.
Tikus sentiasa ada di kilang penyulingan kerana ada barli yang banyak.
Bijirin itu menarik perhatian tikus.
Malangnya, senang kata,
tikus kuat kencing.
Itu penjelasan yang paling tepat.
Itu bukan sesuatu yang bagus.
Untuk mencari tikus, kucing gunakan pendengaran ultrasonik.
Telinga kucing boleh berpusing kira-kira 180 darjah.
Kucing boleh dengar frekuensi tinggi
kerana mangsa yang dicarinya berbunyi dalam julat auditori ini.
Ini membolehkan kucing menentukan lokasi mangsa.
Kucing ini buat kerja dengan baik.
Tapi Helen dan Drew ingin tahu aktiviti sebenarnya.
Jadi, Helen memakaikan penjejak GPS untuk menyiasat.
Kolar GPS itu mendedahkan bahawa setiap malam,
Vespers berjalan melebihi 1.6 kilometer,
tapi tak pernah pergi jauh dari rumah.
Vespers, secara rasminya ketua penangkap tikus,
sibuk dengan kerja siang dan malam.
Vespers paling aktif sebelum subuh,
waktu aktif tikus.
Kucing ialah haiwan krepuskul.
Haiwan krepuskul
bermaksud ia aktif pada awal subuh dan waktu senja.
Ia mungkin menjelaskan punca kucing menggila pada waktu lewat malam.
Kucing saya suka berlari ke sana sini selepas kami masuk tidur.
Sewaktu itu, kucing tiba-tiba dapat tenaga.
Ia dinamakan "FRAP",
pola aksi pantas gila-gila.
Kita boleh nampak kucing buat bunyi mencicit,
duduk rapat ke tanah dan lompat ke sana sini.
Kejar-mengejar, berbunyi,
berseronok semasa kita tidur.
Ini tingkah laku kenalurian.
Ia berpunca daripada ritma sirkadian.
Itu jam dalaman tubuh kita yang diwarisi daripada nenek moyang.
Sesetengah kucing ada satu lagi upacara malam yang aneh.
Vespers suka beri hadiah.
Saya rasa Vespers tangkap empat atau lima haiwan sehari.
Tapi mengapa kucing beri hadiah kepada pemiliknya?
Kita tahu apabila ibu kucing ada anak,
ibu kucing itu akan bawa balik mangsa untuk anaknya
supaya anaknya boleh belajar jenis mangsa yang sesuai
dan biar anaknya bermain.
Bunyinya agak ngeri, tapi berlatih untuk membunuh mangsa.
Apa-apa pun sebabnya, ia satu pujian.
Maknanya kita dianggap keluarga.
Hal itu langsung tak menyenangkan
apabila kita berkaki ayam pada waktu pagi.
Sementara Vespers menjalankan tugas tradisional,
Friar John Claw menggunakan pendekatan yang lebih moden.
FJC sangat tenang,
suka orang ramai,
habiskan banyak masa dengan diusap di pusat pelawat.
FJC sedar adiknya boleh uruskan tikus.
Bakatnya lebih berfaedah di tempat lain.
Peranan FJC boleh dikatakan sebagai duta.
FJC jaga depan.
- Vespers di belakang. - Membuat kerja keras.
Vespers menggunakan naluri.
Friar John Claw menggunakan Instagram.
Sesuatu yang bermula 10,000 tahun lalu sebagai hubungan kerja
telah berkembang menjadi obsesi sedunia.
Cara kucing tular di Internet
telah mengatasi jangkaan sesiapa saja.
Saya yakin sebab kedua orang paling kerap guna Internet
adalah untuk tonton video kucing.
Kucing ialah perkara paling popular di Internet yang mesra keluarga
dengan lebih 25 bilion tontonan.
Kajian baharu mendapati video kucing meningkatkan emosi positif
dan mengurangkan rasa negatif.
Dalam erti kata lain, ia merangsang dopamin.
Saya rasa Internet telah menjadi ruang
untuk pencinta kucing bersatu, menyayangi kucing,
ketawakan kucing
dan rapatkan hubungan menerusi perangai lucu kucing.
Ia beri kita ruang untuk lakukannya.
Video kelakuan buruk memang seronok.
Tapi ia tak selalunya lucu apabila ia berlaku di rumah sendiri.
Apabila ada kelakuan yang tak diingini,
ingatlah bahawa kucing tetap kucing.
Kucing tak tahu kita tak mahu ia panjat kaunter.
Peraturan nombor satu, jangan sesekali hukum kucing.
Apabila kucing kita buat sesuatu yang kita tak mahu
dan kita menghukumnya,
kadangkala kucing itu tak faham kenapa kita tak suka.
Kucing akan rasa kita sukar dijangka.
"Tiba-tiba, awak marah saya. Saya tak faham hal yang berlaku."
Kuncinya ialah sikap positif.
Kucing buat sesuatu yang kita tak suka?
Alihkan perhatiannya, kemudian beritahu kehendak kita.
"Mari buat begini. Sentuh tangan saya.
Pergi ke katil awak. Awak kucing yang bijak! Hore!"
Kucing anda fikir, "Sayalah kucing terbaik!"
Untuk tabiat yang amat buruk, pelaziman klasik tak memadai.
Pelaziman timbal balik ialah proses mengubah tindak balas emosi.
Ketika inilah kita keluarkan barang baik,
snek kegemarannya yang paling menarik.
Menawarkan sesuatu yang amat berharga atau memuaskan
sehingga haiwan itu fikir, "Itu taklah teruk sangat. Saya suka."
Saya selalu beri contoh ini kepada klien.
Bagaimana jika setiap kali kita keluar rumah,
jiran kita yang celopar mengutuk kita?
Mesti kita enggan keluar semasa dia di luar.
Tapi jika setiap kali anda keluar, saya beri anda $1,000?
Anda akan kata, "Boleh tahan. Saya tak kisah jumpa dia."
Jika anda jumpa dia empat kali sehari dan dapat $4,000?
Mesti anda fikir, "Ya! Teruskan! Di mana dia?"
Mesti anda nak jumpa lelaki itu sepanjang masa, bukan?
Itulah pelaziman timbal balik.
Kita boleh ubah situasi
daripada negatif kepada neutral, seterusnya positif.
Seperti mana-mana hubungan, ia memerlukan kesabaran,
tapi ia berbaloi.
Kadangkala kita rasa kucing tak perlukan kita,
tapi tetap mahukan kita.
Itulah hubungan yang sangat unik, mistik dan mendalam.
Motivasi sebenar kucing tak mudah untuk ditafsir
seperti haiwan lain.
Anjing anggap pemiliknya sebagai tuhan.
Tapi kucing anggap dirinya tuhan.
Kucing enggan buat sesuatu jika ia tak suka.
Kucing tidur apabila ia mahu,
makan apabila ia mahu, main apabila ia mahu.
Jangan keliru antara sikap berdikari dengan tak peduli.
Jika anda ada tanggapan bahawa kucing suka menyendiri,
tak peduli tentang interaksi sosial,
jadi anda tak cuba berinteraksi dengannya,
anda yang mengajar kucing itu supaya suka menyendiri
kerana itulah sikap yang anda jangka.
Dalam kerja kami, kami dapati
kelakuan seseorang itu memberi kesan kepada kelakuan kucing.
Kajian Kristyn membuktikan cara kucing melayan kita
mencerminkan cara kita melayaninya.
Seterusnya, kajiannya menunjukkan kucing mungkin dapat rasa perasaan kita.
Ini dikenali sebagai ujian rujukan sosial.
Ideanya, kipas dengan jalur kertas ini
ialah benda baharu bagi kucing.
Jadi, kucing tak tahu sama ada ia menakutkan atau menyeronokkan.
Ideanya ialah manusia boleh menyampaikan isyarat emosi
dan lihat reaksi kucing.
Carl, takutnya!
Carl, ia menakutkan, bukan?
Alamak!
Alamak! Aduhai!
Tengoklah!
Apabila Kristyn takut terhadap kipas, Carl cuba bersembunyi.
Kipas itu menakutkan?
Selepas berehat dan ubah sikap, tiba masa untuk pusingan kedua.
Jika saya gembira dengan kipas ini,
kita akan lihat jika kucing sedar emosi saya.
Tengok. Bagusnya kipas ini.
Eloknya kipas ini.
Apabila dia bercakap elok-elok dengan kipas dan tak takut,
Carl nampak lebih yakin.
Tengoklah jalur kertas ini.
Tengok.
Kipas ini bukan lagi ancaman.
Dah tak takut!
Bukan hanya Carl.
Sebanyak 79 peratus kucing bergantung pada pemiliknya untuk nasihat emosi.
Bagi saintis, ini satu lagi penemuan.
Nampaknya kucing mahir mengesan perasaan kita…
baik dan buruk.
Jika angin kita tak baik semasa mahu melatih kucing,
lupakan saja.
Jangan cuba langsung.
Kucing dapat rasa segalanya dan ia jadi lebih teruk.
Asia, mari sini.
Kucing belajar mempunyai empati untuk sesuaikan diri dan teruskan hidup.
Ada kelebihan evolusi
apabila dapat melihat rakan sosial dalam persekitaran kita
dan mengumpul maklumat.
Jika kita tak dapat baca respons sesiapa,
kita tak dapat mengakses
banyak maklumat tentang cara untuk bertindak balas
kepada sesuatu yang mungkin berbahaya.
Pendedahan bahawa kucing dapat membaca perasaan kita
membawa kepada penemuan yang lebih mengejutkan dan tak dijangka.
Di Jepun, Dr. Saho Takagi menyedari sesuatu.
Saya sedar kita boleh perhatikan tingkah laku yang berbeza
antara kucing di AS dan Jepun.
Di Jepun, kucing ada masalah dengan tempat yang tak dikenali.
Tapi kucing yang saya nampak di AS…
berlagak normal walaupun di tempat yang tak dikenali.
Jadi, kucing Jepun dan Amerika mungkin ada personaliti yang berbeza.
Kristyn dan Saho memutuskan untuk menjalankan eksperimen
yang sama di AS dan Jepun.
Mereka mendapati bahawa kucing-kucingnya berbeza.
Kami melihat perbezaan sosial antara kucing di Jepun dan AS.
Saya sedar perbezaan budaya kita turut mempengaruhi kucing.
Adakah budaya manusia mengubah budaya kucing?
Jepun ialah negara pulau.
Kebanyakan pemilik kucing tak benarkan kucing mereka keluar langsung.
Orang di Jepun jarang adakan parti di rumah.
Oleh itu, kucing di Jepun jarang bertemu orang asing
berbanding dengan kucing di Amerika.
Ini mungkin faktor yang menyumbang kepada perbezaan antara kucing di Jepun
dengan kucing di Amerika.
Kajian mereka mencadangkan perbezaan budaya ini
mungkin diwariskan turun-temurun.
Dalam satu budaya, ia semakin merapatkan spesies kita.
Sebelum Istanbul menjadi Konstantaniah pun,
ia sememangnya bandar kucing.
Jalan-jalan ini didiami lebih daripada 100,000 kucing komuniti
yang serasi dengan gaya hidup bandar.
Sekarang, apabila kita ke Istanbul, kita akan jumpa banyak kucing.
Kucing-kucing itu milik seluruh kejiranan.
Bukannya milik orang tertentu.
Orang sediakan kemudahan untuk kucing
supaya ia boleh hidup,
tapi ia bukan milik sesiapa secara khusus.
Pada 2021, Istanbul memperkenalkan undang-undang baharu
yang melindungi kucing-kucing ini,
antara perundangan paling maju di dunia.
Menganggap kucing setaraf dan melihat dari sudut pandangannya
ialah cara terbaik untuk mengeratkan hubungan.
Hai.
Kepakaran saya cuma wujud
kerana orang tahu mereka ada hubungan erat dengan haiwan ini,
kasih yang mendalam.
Kami buat kerana sayang haiwan.
Kami buat kerana kami sedar ikatan manusia dan haiwan.
Kenapa saya menangis? Jangan buat saya menangis.
Ya, inilah sebabnya, kerana sayang akan haiwan.
Jelas sekali, kita menyukai kucing.
Ini membawa kepada persoalan terbesar tentang kucing.
Adakah saya rasa kucing suka kita?
Sukar untuk mengukur emosi kucing,
tapi saya rasa berdasarkan kelakuan
dan hubungannya,
kucing boleh menjalin hubungan yang sangat erat dengan seseorang
yang sama dengan sayang.
Kucing sangat sayangkan pemiliknya.
Saya percaya kucing saya sayangkan saya.
Jelas sekali kucing memberi
sokongan emosi, rasa sejahtera, kegembiraan.
Mengetahui yang kita boleh pulang dan disayangi kucing tanpa syarat
ialah sesuatu yang penting.
Dengan kasih sayang keluarganya, Eddy sememangnya mampu
menjadi bintang besar seterusnya.
Eddy hanya perlu melepasi gelung kertas.
Kita baru mula menyedari potensi kucing.
Masih banyak yang kita tak tahu tentang kucing.
Sedikit demi sedikit, lebih banyak penemuan akan dibuat.
Semakin kita kaji, semakin kita sedar betapa mendalamnya hubungan kita.
Kucing rasa kasih sayang yang kita beri.
Kucing menyukainya.
Kasih itu saling berbalas.
Jika kita belajar cara untuk serlahkan kelebihan kucing,
kucing akan serlahkan kelebihan kita.
Saya tak boleh bayangkan hidup tanpa kucing.
Kucing haiwan saya. Saya fahaminya.
Saya harap kucing sayangkan saya macam saya sayangkannya.
Apabila gabungan semuanya sempurna, hasilnya menakjubkan.
Terjemahan sari kata oleh F. Zainal